title: Neuvoston päätös 2013/391/YUTP, annettu 22 päivänä heinäkuuta 2013 , joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) käytännön täytäntöönpanon tukemisesta

text:
               23.7.2013

               FI

               Euroopan unionin virallinen lehti

               L 198/40

         NEUVOSTON PÄÄTÖS 2013/391/YUTP,
   annettu 22 päivänä heinäkuuta 2013,
   joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) käytännön täytäntöönpanon tukemisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jonka III luvussa on lueteltu toimenpiteitä, joita sekä unionissa että kolmansissa maissa on toteutettava tällaisten aseiden leviämisen torjumiseksi.

               (2)

               Unioni panee tätä strategiaa aktiivisesti täytäntöön ja toteuttaa sen III luvussa lueteltuja toimenpiteitä, erityisesti osoittamalla varoja monenvälisten järjestöjen toteuttamien erityishankkeiden tukemiseen, antamalla erilaisia asesulkutoimia koskevaa teknistä tukea ja asiantuntemusta sitä tarvitseville valtioille sekä vahvistamalla Yhdistyneiden kansakuntien turvallisuusneuvoston asemaa.

               (3)

               Yhdistyneiden kansakuntien turvallisuusneuvosto hyväksyi 28 päivänä huhtikuuta 2004 päätöslauselman 1540 (2004), jäljempänä ’päätöslauselma 1540 (2004)’, joka oli ensimmäinen kansainvälinen asiakirja, jossa käsitellään yhtenäisellä ja kattavalla tavalla joukkotuhoaseita, niiden maaliinsaattamisjärjestelmiä ja niihin liittyvää materiaalia. Päätöslauselmassa 1540 (2004) vahvistettiin kaikkia valtioita koskevat sitovat velvoitteet, joiden tarkoituksena on estää tällaisten aseiden ja niihin liittyvän materiaalin päätyminen valtioista riippumattomien toimijoiden käsiin. Lisäksi päätöslauselmassa 1540 (2004) kehotetaan valtioita esittämään sillä perustetulle turvallisuusneuvoston komitealle, jäljempänä ’päätöslauselman 1540 komitea’, selvitys toimenpiteistä, joita ne ovat toteuttaneet tai aikovat toteuttaa päätöslauselman 1540 (2004) panemiseksi täytäntöön.

               (4)

               Yhdistyneiden kansakuntien turvallisuusneuvosto hyväksyi 27 päivänä huhtikuuta 2006 päätöslauselman 1673 (2006) ja päätti, että päätöslauselman 1540 komitean olisi tehostettava toimia, joilla se pyrkii edistämään päätöslauselman 1540 (2004) täysimääräistä täytäntöönpanoa työohjelmien, tiedotus- ja suhdetoiminnan, avunannon, vuoropuhelun ja yhteistyön avulla. Lisäksi siinä kehotettiin päätöslauselman 1540 komiteaa tarkastelemaan yhdessä valtioiden sekä kansainvälisten, alueellisten ja osa-alueellisten järjestöjen kanssa mahdollisuutta jakaa ja hyödyntää saatuja kokemuksia sekä sellaisten ohjelmien saatavuutta, joilla voitaisiin helpottaa päätöslauselman 1540 (2004) täytäntöönpanoa.

               (5)

               YK:n turvallisuusneuvosto hyväksyi 20 päivänä huhtikuuta 2011 päätöslauselman 1977 (2011) ja päätti jatkaa päätöslauselman 1540 komitean toimeksiantoa kymmenellä vuodella 25 päivään huhtikuuta 2021. YK:n turvallisuusneuvosto päätti myös, että päätöslauselman 1540 komitean olisi tehostettava edelleen toimia, joilla se pyrkii edistämään päätöslauselman 1540 (2004) täysimääräistä täytäntöönpanoa kaikissa valtioissa, erityisesti seuraavilla aloilla: a) vastuullisuus, b) turvajärjestelyt, c) rajatarkastukset ja lainvalvontatoimet sekä d) kansallinen viennin ja uudelleenlastauksen valvonta, myös tällaiseen vientiin ja uudelleenlastaukseen annettujen varojen ja palvelujen, esimerkiksi rahoituksen, osalta.

               (6)

               Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta osana joukkotuhoaseiden leviämisen vastaisen Euroopan unionin strategian täytäntöönpanoa 12 päivänä kesäkuuta 2006 hyväksytyn neuvoston yhteisen toiminnan 2006/419/YUTP (1) ja Yhdistyneiden kansakuntien päätöslauselman 1540 (2004) täytäntöönpanon tukemisesta joukkotuhoaseiden leviämisen vastaisen EU:n strategian täytäntöönpanon puitteissa 14 päivänä toukokuuta 2008 hyväksytyn neuvoston yhteisen toiminnan 2008/368/YUTP (2) täytäntöönpanolla on myötävaikutettu merkittävästi niiden valtioiden määrän vähentämiseen, jotka eivät ole toimittaneet kansallista selvitystään, ja niiden valtioiden määrää, jotka eivät ole puutteellisen selvityksen toimitettuaan toimittaneet päätöslauselman 1540 komitean pyytämiä lisätietoja.

               (7)

               Tämän päätöksen perusteella toteutettavien hankkeiden tekninen täytäntöönpano olisi annettava tehtäväksi Yhdistyneiden kansakuntien sihteeristön alaiselle aseriisuntatoimistolle, jonka tehtävänä on antaa päätöslauselman 1540 komitealle ja sen asiantuntijoille aineellista ja logistista tukea.

               (8)

               Tämä päätös olisi pantava täytäntöön noudattaen Euroopan komission ja Yhdistyneiden kansakuntien välistä taloudellisia ja hallinnollisia asioita koskevaa puitesopimusta, jota sovelletaan unionin Yhdistyneiden kansakuntien hallinnoimiin ohjelmiin tai hankkeisiin maksamien rahoitusosuuksien hallinnointiin,

         ON HYVÄKSYNYT TÄMÄN PÄÄTÖKSEN:
   1 artikla
   1.   Unioni tukee edelleen YK:n turvallisuusneuvoston päätöslauselman 1540 (2004), jäljempänä ’päätöslauselma 1540 (2004)’, ja päätöslauselman 1977 (2011) täytäntöönpanoa noudattaen joukkotuhoaseiden leviämisen vastaista EU:n strategiaa, jossa asetetaan tavoitteeksi YK:n turvallisuusneuvoston aseman vahvistaminen ja sen asiantuntemuksen kehittäminen joukkotuhoaseiden leviämisen haasteisiin vastaamisessa.
   2.   EU:n strategiaan sisältyviä toimenpiteitä vastaaviin, päätöslauselman 1540 (2004) tukemiseen tähtääviin hankkeisiin kuuluu osa-alueellisia työpajoja, maakohtaisia vierailuja, kokouksia, tapahtumia, koulutusta ja suhdetoimintaa.
   3.   Hankkeilla pyritään:

               —

               tehostamaan asiaankuuluvia kansallisia ja alueellisia toimia ja valmiuksia pääasiassa helpottamalla valmiuksien kehittämistä ja avunantoa;

               —

               edistämään päätöslauselman 1540 (2004) täytäntöönpanotilanteesta vuonna 2009 tehdyn kokonaistarkastelun perusteella annettujen erityisten suositusten käytännön täytäntöönpanoa varsinkin teknisen avun, kansainvälisen yhteistyön ja yleisölle suunnatun tiedotuksen aloilla;

               —

               tekemään valtioiden pyynnöstä kansallisia toimintaohjelmia koskevia aloitteita sekä kehittämään ja panemaan niitä täytäntöön.

         4.   Yksityiskohtainen kuvaus hankkeista on liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hankkeiden teknisestä toteutuksesta vastaa YK:n sihteeristö (aseriisuntatoimisto UNODA). Se hoitaa tätä tehtävää korkean edustajan alaisuudessa ja valvonnassa.
   3.   Tätä varten korkea edustaja sopii tarvittavista järjestelyistä YK:n sihteeristön (UNODA) kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiselle on 750 000 euroa, mikä rahoitetaan Euroopan unionin yleisestä talousarviosta.
   2.   Edellä 1 kohdassa säädetystä määrästä rahoitettuja menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti.
   3.   Komissio valvoo 2 kohdassa tarkoitettujen menojen asianmukaista hallinnointia. Tätä varten komissio tekee YK:n sihteeristön (UNODA) kanssa rahoitussopimuksen. Tässä rahoitussopimuksessa on määrättävä, että YK:n sihteeristön (UNODA) on varmistettava unionin rahoitusosuudelle sen määrää vastaava näkyvyys.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle mahdollisista vaikeuksista tätä koskevassa prosessissa ja rahoitussopimuksen tekopäivästä.
   4 artikla
   Korkea edustaja raportoi neuvostolle tämän päätöksen täytäntöönpanosta YK:n sihteeristön (UNODA) säännöllisesti laatimien raporttien perusteella. Raportteja käytetään neuvoston suorittaman arvioinnin perustana. Komissio antaa tietoja 1 artiklan 2 kohdassa tarkoitettujen hankkeiden rahoitukseen liittyvistä näkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 24 kuukauden kuluttua 3 artiklan 3 kohdassa tarkoitetun rahoitussopimuksen tekemisestä tai kolmen kuukauden kuluttua päivästä, jona päätös hyväksytään, jos rahoitussopimusta ei ole tehty tämän ajan kuluessa.

      Tehty Brysselissä 22 päivänä heinäkuuta 2013.

            Neuvoston puolesta

            Puheenjohtaja

         C. ASHTON

      (1)  EUVL L 165, 17.6.2006, s. 30.

      (2)  EUVL L 127, 15.5.2008, s. 78.

      LIITE
      1.   TAVOITTEET

      Tämän päätöksen yleisenä tavoitteena on edistää Yhdistyneiden kansakuntien turvallisuusneuvoston päätöslauselmien 1540 (2004), jäljempänä ’päätöslauselma 1540 (2004)’ ja 1977 (2011), jäljempänä ’päätöslauselma 1977 (2011)’, täytäntöönpanoa joukkotuhoaseiden leviämisen vastaisen EU:n strategian täytäntöönpanon puitteissa toteuttamalla seuraaviin erityisiin tavoitteisiin tähtääviä erityistoimenpiteitä: tehostetaan asiaankuuluvia kansallisia ja alueellisia toimia ja valmiuksia pääasiassa helpottamalla valmiuksien kehittämistä ja avunantoa; edistetään päätöslauselman 1540 (2004) täytäntöönpanotilanteesta vuonna 2009 tehdyn kokonaistarkastelun perusteella annettujen erityisten suositusten käytännön täytäntöönpanoa varsinkin teknisen avun, kansainvälisen yhteistyön ja yleisölle suunnatun tiedotuksen aloilla.
      2.   TOIMENPITEIDEN KUVAUS

      2.1   Kansallisen täytäntöönpanon ja osa-alueellisen yhteensovittamisen valmiuksien vahvistaminen

      2.1.1   Toimenpiteen tavoite

                  —

                  Tukea maakohtaisia täytäntöönpanotoimia, mukaan lukien kansallisten toimintasuunnitelmien ja jatkuvan kansallisen ja osa-alueellisen täytäntöönpanoprosessin kehittäminen.

                  —

                  Tehostaa kansainvälistä yhteistyötä, mukaan lukien päätöslauselman 1540 komitean asemaa päätöslauselman 1540 (2004) täytäntöönpanossa.

            2.1.2   Toimenpiteen kuvaus

      UNODA helpottaa tarpeen mukaan yhteistyössä muiden kansainvälisten, alueellisten ja osa-alueellisten järjestöjen ja yhteisöjen kanssa käytännön toimia, joilla pannaan täytäntöön päätöslauselman 1540 (2004) keskeiset vaatimukset kansallisesti, ja erityisesti tukee päätöslauselman 1540 komitean toteuttamia maakohtaisia vierailuja tai maakohtaisia toimia asianomaisten valtioiden suostumuksella. Tukea on tarkoitus antaa viiteen maakohtaiseen vierailuun (kukin kestoltaan neljä päivää). Kustakin maasta ja päätöslauselman 1540 komitean päätöksistä riippuen maakohtaisilla vierailuilla tai toimilla edistetään kansallista täytäntöönpanoprosessia a) osallistumalla tiedottamiseen päätöslauselman 1540 (2004) kansalliseen täytäntöönpanoon osallistuvien eri toimijoiden kanssa käytävien yksilöllisesti organisoitujen vuoropuhelujen kautta; b) tarkastelemalla mainitun päätöslauselman täytäntöönpanossa käytettyjä kansallisia toimenpiteitä ja mekanismeja sekä määrittämällä kansallisten viranomaisten kohtaamia erityisiä haasteita ja niiden mahdollisia ratkaisuvaihtoehtoja; ja c) helpottamalla vapaaehtoisten kansallisten toimintasuunnitelmien ja vierailun kohdemaan päättämien muiden toimenpiteiden valmistelua.
      UNODA järjestää tarpeen mukaan yhteistyössä muiden kansainvälisten, alueellisten ja osa-alueellisten järjestöjen ja yhteisöjen kanssa kokouksia tietyillä osa-alueilla niillä aiemmin pidettyjen valmiuksien kehittämistyöpajojen tulosten perusteella. Valituilla osa-alueilla (Afrikka, Persianlahden alue ja Lähi-itä, Kaakkois-Eurooppa sekä Latinalainen Amerikka) on tarkoitus järjestää kolme seurantakokousta. Kukin kokous suunnitellaan niin, että se vastaa osa-alueen todellisia tarpeita, ja kokouksissa painotetaan aloja, joilla päästään todennäköisesti käytännön tuloksiin. Kokouksien yhteydessä käydään maan sisäisiä teknisiä keskusteluja, joissa tarkastellaan erityisiä toimenpiteitä päätöslauselman 1540 (2004) täytäntöönpanossa edistymisen ylläpitämiseksi. Maan sisäiset keskustelut järjestetään asiasta kiinnostuneiden jäsenvaltioiden kutsusta.
      Tehokkaan synergian varmistamiseksi ja päällekkäisyyden välttämiseksi UNODA kehittää päätöslauselmaan 1540 (2004) liittyviä toimia yhteistyössä muiden kansainvälisten järjestöjen ja elinten, OECD, IAEA, OPCW, WHO, FAO ja OIE mukaan lukien.
      Tarvittaessa pyritään synergiaan vakausvälineen nojalla parhaillaan perustettavien alueellisten kemiallisen, biologisen, säteily- ja ydinalan CBRN-osaamiskeskusten toiminnan sekä tämän alan muiden EU:n tukemien ohjelmien kanssa.
      2.1.3   Toimenpiteen tulokset

      Päätöslauselman 1540 (2004) täytäntöönpanon tehostuminen niin, että valtiot toteuttavat lisätoimia pannakseen sen täysimääräisesti täytäntöön; toimivien ja realististen kansallisten toiminta- tai etenemissuunnitelmien laatiminen päätöslauselman keskeisten vaatimusten täytäntöönpanoa varten; entistä vahvemmin alueellisesti yhteensovitetut toimintatavat päätöslauselman 1540 (2004) täytäntöönpanossa; ja toimivien kumppanuuksien perustaminen osallistuvien valtioiden ja avunantajien välille.
      2.2   Arkaluonteisten kaksikäyttömateriaalien turvajärjestelyjen ja kirjanpidon käyttöönotto- ja ylläpitovalmiuksien tehostettu kehittäminen

      2.2.1   Toimenpiteen tavoite

      Edistää kansallisten ja alueellisten valmiuksien kehittämistä niin, että edesautetaan päätöslauselman 1540 (2004) täysimääräistä täytäntöönpanoa painottaen yhtä päätöslauselman keskeistä alaa eli joukkotuhoaseisiin ”liittyvien materiaalien” turvajärjestelyjä ja kirjanpitoa. Päätöslauselma 1540 (2004) sisältää erityisiä määräyksiä (säädösosan 3 kohdan a ja b alakohta), joissa kaikki valtiot velvoitetaan valvomaan asianmukaisesti materiaaleja, laitteita ja teknologiaa, joita voitaisiin käyttää ydin-, kemiallisten ja biologisten aseiden ja niiden maaliinsaattamisjärjestelmien suunnittelussa, kehittämisessä, tuotannossa tai käytössä. Tätä varten valtioita vaaditaan a) kehittämään ja pitämään voimassa asianmukaisia ja vaikuttavia toimenpiteitä, joilla huolehditaan tällaisten tuotteiden kirjanpidosta ja suojaamisesta niiden tuotannon, käytön, varastoinnin ja kuljetuksen aikana; ja b) luomaan ja pitämään voimassa asianmukaisia turvajärjestelyjä.
      2.2.2   Toimenpiteen kuvaus

      UNODA järjestää kaksi osa-alueellista työpajaa (Keski-Amerikka, Kaakkois-Aasia ja Latinalainen Amerikka), joiden keskeisinä aiheina ovat joukkotuhoaseisiin liittyvien materiaalien turvajärjestelyt ja kirjanpito. Toimenpiteellä jaetaan kokemuksia asiaankuuluvien biologisten, kemiallisten ja ydinaineiden kirjanpitoon, turvatoimiin ja suojaamiseen liittyvistä kansallisista politiikoista ja käytännöistä ja edistetään sitä kautta hyviin käytäntöihin ja saatuihin kokemuksiin perustuvia yhdennettyjä kansallisia toimintatapoja.
      Tarpeen mukaan korostetaan myös kansainvälisten järjestöjen, kuten IAEA:n, OPCW:n, WHO:n, FAO:n, OIE:n ja ETYJ:n, kanssa tehtävän yhteistyön ja vuorovaikutuksen merkitystä. Kunkin työpajan yhteydessä järjestetään asiaankuuluvia teknisiä neuvottelukierroksia osallistujamaiden kanssa, jolloin kansalliset erityispiirteet otetaan täysin huomioon. Maan sisäiset keskustelut järjestetään asiaankuuluvien osa-alueiden asiasta kiinnostuneiden jäsenvaltioiden kutsusta.
      Tarvittaessa pyritään synergiaan vakausvälineen nojalla parhaillaan perustettavien alueellisten CBRN-osaamiskeskusten toiminnan sekä EU:n tukemien muiden tämän alan ohjelmien kanssa.
      2.2.3   Toimenpiteen tulokset

      Entistä tehokkaammat kansalliset toimet ja paremmat valmiudet valvoa asianmukaisesti materiaaleja, laitteita ja teknologiaa, joita voitaisiin käyttää ydin-, kemiallisten ja biologisten aseiden ja niiden maaliinsaattamisjärjestelmien suunnittelussa, kehittämisessä, tuotannossa tai käytössä; toimivien ja tehokkaiden käytäntöjen määrittely joukkotuhoaseisiin liittyvien materiaalien kirjanpitoa, turvatoimia ja suojaamista varten; asiaankuuluvien materiaalien turvaamisen tehostaminen kansallisesti ja alueellisesti; alueellisten ja kansainvälisten kumppanuuksien tiivistäminen asiaankuuluvilla aloilla; myötävaikuttaminen toimiin, joilla lisätään globaalia kemiallista, biologista, säteily- ja ydinturvallisuutta.
      2.3   Päätöslauselman 1540 (2004) täytäntöönpanotilanteesta vuonna 2009 tehtyyn kokonaistarkasteluun sisältyvien suositusten käytännön täytäntöönpanolle annettava tuki

      2.3.1   Toimenpiteen tavoite

      Tukea vuonna 2009 tehtyyn kokonaistarkasteluun sisältyvien suositusten käytännön täytäntöönpanoa.
      Tehostaa kansainvälistä yhteistyötä ja lisätä yleistä tietoisuutta päätöslauselman 1540 (2004) täytäntöönpanon merkityksestä.
      2.3.2   Toimenpiteen kuvaus

      Päätöslauselmassa 1977 (2011) ja vuoden 2009 kokonaistarkastelun päätösasiakirjassa esitetään joitakin erityistoimia, joilla pannaan täytäntöön päätöslauselman 1540 (2004) keskeisiä vaatimuksia. Toimenpide sisältää erityisiä hankkeita, joilla tuetaan tällaisia toimia muun muassa tukemalla kokouksia ja tapahtumia, järjestämällä koulutusta ja harjoittamalla suhdetoimintaa. Päätöslauselman 1540 komitean kulloisistakin päätöksistä ja suosituksista riippuen hankkeisiin on tarkoitus sisältyä seuraavaa:

                  —

                  UNODAn järjestämät tapahtumat avun tarjoajien ja hakijoiden saattamiseksi yhteen sekä nykyisten tai mahdollisten tulevien kumppanien (valtiot, kansainväliset ja alueelliset järjestöt) kokoukset;

                  —

                  UNODAn järjestämät kokoukset sellaisten toimien tukemiseksi, joilla tehostetaan päätöslauselman 1540 komitean yhteistyötä kansainvälisten asesulkumekanismien ja muiden kansainvälisten ja alueellisten järjestöjen kanssa;

                  —

                  UNODAn järjestämä tai tukema työpaja kansalaisyhteiskunnan, tiedeyhteisön ja teollisuuden edustajille;

                  —

                  UNODAn antama tuki kansallisten virkamiesten osallistumiselle koulutukseen ja muihin valmiuksien kehittämistoimiin;

                  —

                  tuki päätöslauselman 1540 (2004) täytäntöönpanoa käsittelevälle sähköiselle julkaisulle.

            Tarvittaessa pyritään synergiaan vakausvälineen nojalla parhaillaan perustettavien alueellisten CBRN-osaamiskeskusten toiminnan sekä EU:n tukemien muiden tämän alan ohjelmien kanssa.
      2.3.3   Toimenpiteen tulokset

      Vuoden 2009 kokonaistarkastelussa sovittujen erityistoimenpiteiden täytäntöönpano; entistä monipuolisemmat keinot teknisen avun helpottamiseksi; päätöslauselmaan 1540 (2004) kohdennetun koulutuksen tarjoaminen kansallisille virkamiehille; kansalaisyhteiskunnan, tiedeyhteisön ja teollisuuden edustajien entistä laajempi osallistuminen päätöslauselman 1540 (2004) kansainvälisiin, alueellisiin ja kansallisiin täytäntöönpanotoimiin; yleisen tietoisuuden lisääminen päätöslauselman 1540 (2004) täysimääräisen täytäntöönpanon merkityksestä.
      3.   TOIMENPITEIDEN TOTEUTUKSEEN OSALLISTUVAT KUMPPANIT

                  —

                  YK:n turvallisuusneuvosto ja sen alainen päätöslauselman 1540 komitea.

                  —

                  Kunkin osa-alueen osallistuvat hallitukset.

                  —

                  Apua antavat hallitukset ja järjestöt.

                  —

                  Yhdistyneet kansakunnat, asiaankuuluvat kansainväliset, alueelliset ja osa-alueelliset järjestöt.

                  —

                  Valtioista riippumattomat järjestöt ja kansalaisyhteiskunnan toimijat.

            4.   TOIMENPITEIDEN TUENSAAJAT

                  —

                  Jäsenvaltiot, valtion virkamiehet.

                  —

                  Päätöslauselman 1540 komitea ja muut YK:n elimet.

                  —

                  Kansainväliset, alueelliset ja osa-alueelliset järjestöt.

                  —

                  Hallitukset ja järjestöt, jotka antavat ja saavat päätöslauselman 1540 (2004) mukaista teknistä apua.

                  —

                  Kansalaisyhteiskunta, tiedeyhteisö ja asiaankuuluvat teollisuuden alat.

            5.   TOIMINTAPAIKAT

      UNODA valitsee kokouksien, työpajojen ja muiden tapahtumien mahdolliset järjestämispaikat. Paikkojen valintaperusteena on muun muassa jonkin tietyllä alueella sijaitsevan valtion halukkuus ja sitoutuneisuus tapahtuman järjestämiseen. Maakohtaisten vierailujen tai maakohtaisten toimien erityiset toteutuspaikat riippuvat asianomaisten jäsenvaltioiden esittämistä kutsuista ja tapauksen mukaan päätöslauselman 1540 komitean päätöksistä.
      6.   KESTO

      Hankkeen arvioitu kokonaiskesto on 24 kuukautta.


Avis juridique important

|

32003D0103

2003/103/EY,Euratom: Euroopan parlamentin päätös, tehty 15 päivänä tammikuuta 2003, Euroopan oikeusasiamiehen nimittämisestä

Virallinen lehti nro L 043 , 18/02/2003 s. 0043 - 0043

Euroopan parlamentin päätös,tehty 15 päivänä tammikuuta 2003,Euroopan oikeusasiamiehen nimittämisestä(2003/103/EY, Euratom)EUROOPAN PARLAMENTTI, jokaottaa huomioon Euroopan yhteisön perustamissopimuksen ja erityisesti sen 21 artiklan toisen kohdan ja 195 artiklan,ottaa huomioon Euroopan atomienergiayhteisön perustamissopimuksen ja erityisesti sen 107 d artiklan,ottaa huomioon 9 päivänä maaliskuuta 1994 tekemänsä päätöksen oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista(1), sellaisena kuin se on muutettuna 14. päivänä maaliskuuta 2002 tehdyllä päätöksellä(2),ottaa huomioon työjärjestyksen 177 artiklan,ottaa huomioon nimitysehdotuspyynnön(3),ottaa huomioon 14. ja 15. tammikuuta 2003 pidetyissä istunnoissa toimitetut äänestykset,ON PÄÄTTÄNYT SEURAAVAA:Nimitetään Nikiforos DIAMANDOUROS Euroopan oikeusasiamieheksi.Tehty Strasbourgissa 15 päivänä tammikuuta 2003.Euroopan parlamentin puolestaPuhemiesP. Cox(1) EYVL L 113, 4.5.1994, s. 15.(2) EYVL L 92, 9.4.2002, s. 13.(3) EYVL C 213, 7.9.2002, s. 10.


title: 2006/309/EY: Neuvoston päätös, tehty  10 päivänä huhtikuuta 2006 , kolmen slovakialaisen varsinaisen jäsenen ja kolmen slovakialaisen varajäsenen nimeämisestä alueiden komiteaan

text:
               28.4.2006

               FI

               Euroopan unionin virallinen lehti

               L 115/37

      NEUVOSTON PÄÄTÖS,
   tehty 10 päivänä huhtikuuta 2006,
   kolmen slovakialaisen varsinaisen jäsenen ja kolmen slovakialaisen varajäsenen nimeämisestä alueiden komiteaan
   (2006/309/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Slovakian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Kolme alueiden komitean varsinaisen jäsenen paikkaa on vapautunut Rudolf BAUERin, Milan MARČOKin ja Jozef TARČÁKin (varsinaiset jäsenet) toimikauden päätyttyä. Kolme alueiden komitean varajäsenen paikkaa on vapautunut Štefan ŠTEFANECin, Peter TOMEČEKin ja Mária DEMETEROVÁn (varajäsenet) toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään seuraavat henkilöt alueiden komiteaan:

               a)

               varsinaisiksi jäseniksi:

                           —

                           Juraj BLANÁR, Zilinan itsehallintoalueen johtaja,

                           —

                           Milan MURGAŠ, Banská Bystrican itsehallintoalueen johtaja,

                           —

                           Zdenko TREBUL'A, Kosicen itsehallintoalueen johtaja;

               b)

               varajäseniksi:

                           —

                           Pavol SEDLÁČEK, Trencinin itsehallintoalueen johtaja,

                           —

                           Vladimír BAJAN, Bratislavan itsehallintoalueen johtaja,

                           —

                           Tibor MIKUŠ, Trnavan itsehallintoalueen johtaja,

         jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Luxemburgissa 10 päivänä huhtikuuta 2006.

            Neuvoston puolesta

            Puheenjohtaja

         U. PLASSNIK

      (1)  EUVL L 56, 25.2.2006, s. 75.